Държавен вестник, бр. 78, 2023 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  78
разсрочване, отсрочване или обезпечение на 
задълженията;
4. представляващите ги лица и членовете 
на управляващия им орган, като в случай че 
членовете са юридически лица – от техните 
представители в съответния представляващ 
орган, не са осъдени с влязла в сила присъда 
за престъпление по чл. 108а, чл. 159а – 159г, 
чл. 172, чл. 192а, чл. 194 – 217, чл. 219 – 252, 
чл. 253 – 260, чл. 301 – 307, чл. 321, 321а и 
чл. 352 – 353е от Наказателния кодекс или са 
осъдени с влязла в сила присъда, освен ако са 
реабилитирани, за аналогично престъпление 
в друга държава членка или трета страна;
5. не са създали изкуствено условия за 
получаване на предимство при получаване 
на помощта в противоречие с целите на 
Стратегическия план и чл. 62 от Регламент 
(ЕС) 2021/2116;
6. нямат акт на компетентен орган, с който 
е установено, че са предоставили документ 
с невярно съдържание при предоставяне на 
информация на ДФ „Земеделие“ във връзка 
с кандидатстването и получаването на фи-
нансова помощ.
(2) Съответствието с обстоятелствата по 
ал. 1 се проверява от ДФ „Земеделие“ пре-
ди одобрение и изменение на оперативната 
програма, както и преди изплащане на фи-
нансовата помощ, чрез извършване на адми-
нистративни проверки и проверки на място 
при необходимост.
(3) Кандидатите, за които е установено 
несъответствие с обстоятелствата по ал. 1, 
имат право в срок до 15 дни от получаване 
на уведомление за констатираните обстоятел-
ства чрез СЕУ да представят доказателства, 
че същите са отстранени.
Раздел ІІI
Финансови условия за подпомагане
Чл. 46. (1) Прием по интервенциите по 
чл. 41 се провежда всяка година в периода 
1 – 15 октомври. Финансова помощ се предос-
тавя до размера на предвидения и разполагаем 
бюджет за всяка финансова година, определен 
в Стратегическия план за интервенциите в 
сектор „Мляко и млечни продукти“. Еже-
годно в срок до 20 август изпълнителният 
директор на ДФ „Земеделие“ писмено уве-
домява министъра на земеделието и храните 
за ангажираните средства и разполагаемия 
бюджет по финансови години за периода на 
Стратегическия план.
(2) Въз основа на получената информация 
по ал. 1 министърът на земеделието и храните 
със заповед утвърждава разполагаемия бюджет 
за съответните финансови години. Заповедта 
се публикува на електронната страница на 
Министерството на земеделието и храните и 
на ДФ „Земеделие“ в срок най-малко 30 дни 
преди началото на определения в ал. 1 период 
на прием. Издадената заповед може да бъде 
изменена по реда на нейното издаване.
(3) Максималният размер на финансовата 
помощ от Съюза по интервенциите по чл. 41 
се определя като минимална стойност между 
следните две ограничения:
1. до 50% от реално извършените разходи, 
или
2. до 6% от стойността на предлаганата на 
пазара продукция от групата на производите-
ли или организацията на производители, или 
асоциацията на организации на производители 
на мляко и млечни продукти.
(4) За организация или асоциация на 
организации на производители на мляко и 
млечни продукти предвиденото в ал. 1, т. 1 
ограничение на финансовата помощ от Съюза 
се увеличава на 60% от реално извършените 
разходи за първите пет години след годината 
на признаване.
(5) Максималният размер на допустими-
те разходи за една оперативна програма не 
може да надвишава левовата равностойност 
на 500 000 евро.
Чл. 47. (1) Стойността на предлаганата на 
пазара продукция по чл. 46, ал. 3, т. 2 за да-
дена организация на производители или група 
на производители се изчислява въз основа на 
стойността на предлаганата на пазара през 
съответния референтен период продукция от 
групата или организацията на производители 
и се отнася само до стойността на реализира-
ните продукти, за които е призната групата 
или организацията на производители. При 
изчисляването на стойността се вземат предвид 
само продукти, произведени от членовете на 
групата или организацията на производители 
и реализирани чрез тях.
(2) Стойността на предлаганата на пазара 
продукция по чл. 46, ал. 3, т. 2 за дадена 
асоциация на организации на производители 
се изчислява въз основа на предлаганата на 
пазара продукция от самата асоциация, като се 
включва само продукцията от продуктите, за 
които е призната асоциацията на организации 
на производители. Когато членуващите в асо-
циацията организации на производители имат 
одобрени оперативни програми, стойността на 
предлаганата на пазара продукция, отчетена 
за оперативните програми на членовете, не 
се взема предвид при изчисляването на стой-
ността на предлаганата на пазара продукция 
на асоциацията.
(3) Стойността на предлаганата на пазара 
продукция по ал. 1 и 2 може да включва и 
стойността на продукцията, обхваната от 
договори, сключени от групата на произво-
дители, организацията на производители или 
асоциацията на организации на производители 
от името на нейните членове.
(4) Стойността на предлаганата на пазара 
продукция по ал. 1 и 2 може да включва и